**Együttműködési megállapodás**

amely létrejött egyrészről

**Budapest Főváros II. Kerületi Önkormányzat** (székhelye: 1024 Budapest, Mechwart liget 1., adóigazgatási azonosító szám: 15735650-2-41 , képviseli: Őrsi Gergely polgármester), mint Önkormányzat (a továbbiakban: **Önkormányzat**),

másrészről a

**10 millió Fa Alapítvány** (nyilvántartásba vételi száma: 01-01-0012870; székhelye: 1072 Budapest, Klauzál tér 14. 3. em. 19.; képviseli Bojár Iván András a kuratórium elnöke), mint Alapítvány (a továbbiakban: **Alapítvány**),

(Önkormányzat és Alapítvány a továbbiakban együttesen: mint **Felek**)

között az alulírott napon és helyen az alábbiak szerint:

1. Felek rögzítik, hogy az Alapítvány célja a lehető legnagyobb számban fák és erdők telepítése Magyarországon és más országokban. Célja továbbá a Föld klíma és biodiverzitás válsága kialakulásában szerepet játszó életformák átalakításának támogatása, kommunikálása, a fa- és erdőtelepítéssel kapcsolatos ismeretek terjesztése. Az Alapítvány munkájában az Önkormányzat területén a „10 millió Fa mozgalom”, mint civil szerveződés tevékenyen részt vesz.
2. Jelen megállapodás célja, hogy az Önkormányzat anyagi és szakmai támogatása mellett a Felek kölcsönösen előnyös együttműködését szabályozza az Önkormányzat tulajdonában lévő közterületek „zöldítése” – fák és cserjék ültetése – érdekében.
3. Felek a jelen megállapodás 2) pontjában foglaltak megvalósítása érdekében az alábbiakat vállalják:

 3.1) Az Alapítvány vállalja:

* 1. az Önkormányzat közterületeinek felmérését és azt, hogy az üres fahelyekről az Önkormányzatot tájékoztatja. Felek rögzítik, hogy ezen felmérés nem teljes körű, arra *kizárólag* az Alapítvány által vállalt „zöldítés” érdekében, az Alapítvány erőforrásainak figyelembevételével kerül sor.
	2. az Önkormányzattal előzetesen egyeztetett fajtájú és mennyiségű fa és cserje beszerzését;
	3. a fák és cserjék szakszerű ültetésének megszervezését és lebonyolítását;
	4. a fák és cserjék szakszerű ültetését Budapest Főváros II. Kerületi Önkormányzat Képviselő-testületének a fás szárú növények védelméről, kivágásáról és pótlásáról szóló 34/2020.(IX.25.) önkormányzati rendeletében foglalt előírások betartásával, az Önkormányzattal előzetesen egyeztetett helyszínekre;
	5. a fák és cserjék gondozása a kiültetéstől számított 36 hónapig – ahol lehetséges, eseti vízvételezéssel az önkormányzati locsolócsapokról, az Alapítvánnyal együttműködő helyi lakosok, önkéntesek által.

3.2) Az Önkormányzat vállalja, hogy:

1. szakmai segítséget nyújt a faültetési helyszínek kijelölése és a kiültetendő növények fajtája, mennyisége tekintetében;
2. vállalja a fák és cserjék gondozását a kiültetést követő 36 hónap elteltével;
3. hozzájárul az önkormányzati locsolócsapok eseti igénybevételéhez a fák és cserjék gondozása érdekében.
4. biztosítja a forrást az árajánlat szerinti 4.315.800,- Ft erejéig a költségvetési rendeletének 16. tábla II. b. 5 soráról.
5. Felek megállapodnak, hogy az Alapítvány által jelen megállapodás keretében beszerzett és elültetett fák és cserjék térítésmentesen az Önkormányzat tulajdonába kerülnek. Az Alapítvány vállalja, hogy az ültetésről az Önkormányzat számára legkésőbb az ültetést követő 15 napon belül írásbeli **tájékoztatást** nyújt, melyben rögzíti az ültetés pontos helyét, dátumát, az elültetett növény fajtájára és mennyiségére és értékére vonatkozó adatokat.
6. Felek megállapodnak abban, hogy együttműködnek olyan fák, cserjék ültetése és gondozása vonatkozásában is, amelyeket az Alapítvány más forrásból – egyéb alapítványi forrásból, cégek, magánszemélyek támogatásából – szerzett be. Ennek végrehajtása érdekében a jelen megállapodás 3.1) c), d), e) pontjai, 3.2.) pontja, valamint 8.) pontja rendelkezéseit kell alkalmazni.
7. Alapítvány vállalja, hogy az átadandó fákról és cserjékről az Önkormányzatot legkésőbb az átadást megelőző 15 napon belül írásban tájékoztatja, tételesen bemutatva **az átadásra kerülő** növények mennyiségét, fajtáját, valamint a gondozással kapcsolatban szükséges információkat.
8. Alapítvány a 3.1) pontban foglaltak végrehajtásáról, valamint az ültetések tervezett időpontjáról az Önkormányzatot tájékoztatni köteles.
9. Az Alapítvány a szakmai beszámolót köteles elkészíteni és megküldeni Önkormányzat jelen megállapodás 10.) pontjában meghatározott kapcsolattartója részére legkésőbb tárgyévet követő év január 31. napjáig. Az Önkormányzat a beszámoló elfogadásáról írásban tájékoztatja az Alapítványt.

9.) A szakmai beszámolónak tartalmaznia kell a 3.1) pontban foglaltak végrehajtásáról szóló tájékoztatást, bemutatva az összes ültetési helyet, a fák és cserjék darabszámát, fajtáját és értékelést a jelen megállapodásban foglaltak célok teljesüléséről, tapasztalatokról.

10.) Jelen megállapodásban foglaltak végrehajtására a Felek az alábbi kapcsolattartó személyeket jelölik ki:

1. Önkormányzat részéről: Vincek Tibor Műszaki osztályvezető

e-mail: Vincek.Tibor@masodikkerulet.hu

1. Alapítvány részéről: ……………………………………

e-mail: …………………………….

* + 1. Amennyiben az Alapítvány a jelen megállapodás 3. pontjában meghatározottak teljesítését jelen megállapodás mindkét Fél általi aláírásától számított 45 napon belül nem kezdi meg, az Önkormányzat jogosult a teljesítésre az Alapítványt írásban felszólítani. Amennyiben az Alapítvány az írásbeli felszólításban foglaltaknak nem tesz eleget, az Önkormányzat jogosult a jelen megállapodást azonnali hatállyal felmondani.
		2. Jelen szerződés bármelyik fél jogosult a másik félhez intézett írásbeli nyilatkozattal indoklás nélkül 60 napos felmondási idő kikötése mellett felmondani. A megszűnés nem érinti a szerződés teljesítésével kapcsolatos esetleges későbbi igények érvényesítését.
		3. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011. (XII. 31.) Korm. rendelet, valamint az egyéb vonatkozó jogszabályok rendelkezései az irányadók.
		4. Alapítvány kijelenti, hogy teljes cselekvőképességgel rendelkező, a Bíróság által nyilvántartásba vett magyarországi székhellyel rendelkező civil szervezet, amelynek szerződéskötési képessége a jelen szerződés tárgyát képező szolgáltatások vonatkozásban sem kizárás, sem korlátozás alá nem esik.
		5. Az Alapítvány nyilatkozik, hogy az államháztartásról szóló 2011. évi CXCV. törvény 41. § (6) bekezdése, valamint az államháztartásról szóló törvény végrehajtásáról szóló 368/2011. (XII.31.) Korm. rendelet 50. §(1a) bekezdése alapján, a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül E nyilatkozatban foglaltak változása esetén az Önkormányzatot haladéktalanul tájékoztatni köteles.
		6. A Felek a szerződés megkötésével és teljesítésével összefüggésben esetlegesen felmerülő jogvitáikat megkísérlik békés, tárgyalásos úton rendezni. A Felek bírósághoz fordulhatnak, amennyiben a közöttük fennálló vitát a vitás kérdésre vonatkozó értesítés kézbesítését követő 30 (harminc) napon belül nem tudják rendezni. A szerződésből eredő vagy azzal kapcsolatban felmerülő valamennyi jogvita esetén a hatáskörrel és illetékességgel rendelkező magyar bíróság jár el.
		7. A szerződés a Felek általi kölcsönös aláírással lép hatályba. Amennyiben a szerződés aláírására nem egy időben és helyen kerül sor, a hatálybalépés időpontja az utolsó aláírás napja.
		8. A jelen szerződés 4 egymással szó szerint megegyező eredeti példányban készült, amelyből aláírás után 2 példány az Alapítványt, 2 példány az Önkormányzatot illeti.

Jelen 4 oldalból álló folyamatos sorszámozással ellátott szerződést a Felek, annak elolvasása és együttes értelmezése után, mint akaratukkal mindenben megegyezőt jóváhagyólag aláírták.

Budapest, 2021. Budapest, 2021.

|  |  |
| --- | --- |
| **Budapest Főváros II. Kerületi Önkormányzat** **Őrsi Gergely polgármester** | **10 millió Fa Alapítvány****Bojár Iván András****a kuratórium elnöke** |